Milenii la rând oamenii nu au înțeles prea bine mișcarea. Până acum câteva secole, călătoria cu 60 km/h într-o cabină închisă părea imposibilă. Iată cum era argumentată această imposibilitate:

“Aerul ar presa pe peretele din spatele cabinei. Cei aflați pe locurile din față s-ar sufoca din lipsa de aer, iar cei aflați în spate nu ar putea respira aerul prea concentrat!”. Pași importanți în înțelegerea mișcării au fost făcuți de Galilei și Newton în secolul XVII.

Astăzi înțelegem mult mai bine mișcarea. Astfel, ne permitem să călătorim confortabil zburând cu 1000 km/h! […]

Prezentarea unor valori numerice fără precizarea unităților de măsură poate produce confuzii. În caseta din figură este prezentată pățania celor de la NASA (National Aeronautics and Space Administration - Administrația aeronautică și Spațială Națională). O misiune de sute de milioane de dolari a fost ratată din cauza unei neînțelegeri asupra unităților de măsură!

În 1999, sonda spațială Mars Climate Orbiter s-a dezintegrat în apropierea planetei Marte pentru că o echipă de tehnicieni a efectuat calculele de apropiere în metri iar altă echipă le-a interpretat ca fiind picioare! (1 picior= 0,3038 m)

(Adaptat după Manualul de Fizică, clasa a IX-a, Mircea Nistor, Mircea Rusu)